Senior Group

ООО «Сениор Групп», Senior Group — ҡарттар (оло йәштәге кешеләр) йорттарын төҙөү һәм ҡарттарҙы аҫрау менән шөғөлләнгән шәхси компания. 2007 йылдан алып башлыса Мәскәү өлкәһендә эшләй. Эксперттар мәғлүмәттәре буйынса Рәсәйҙә социаль эшҡыуарлыҡтың был өлкәһендә иң ҙур ойошма булып тора.

 Тарих 
Компанияны 2007 йылда эшҡыуар Николай Кобляков ойоштора. Быға тиклем ул Лондон иҡтисад һәм сәйәсәт фәндәре мәктәбен татамлаған һәм ете йыл дауамында Парижда йәшәгән. Уның диплом проектының темаһы булып оло йәштәге кешеләр өсөн шәхси резиденциялар төҙөү булған, һәм һөҙөмтәлә ул был идены тормошҡа ашырырға уйлаған: «Беҙ бик күп бизнес-пландар яҙҙыҡ һәм уларҙы инвестицион фондтарға ебәрҙек». Башланғыс капитал булараҡ Кобляков дуҫтарынан 1 миллион евро аҡса бурыс итеп ала, был аҡсаға Мәскәү өлкәһенең Монино ҡасабаһында шифахананы ҡуртымға ала, ә һуңыраҡ дәүләт ҡарамағында булмаған «Муллыҡ» () пенсион фонды уның уҙаҡташы булып китә һәм унан тағы ла 2 миллион евро ала.

Контракттың йөкләмәләрен боҙоу арҡаһында (процент түләүҙәрҙе төшөрөп ҡалдырыу), 2010 йылда Николай Кобляков ойошторолған пансионатты «Муллыҡ» фонды милкенә бирергә мәжбүр була, әммә быға тиклем ул тағы ла бер нисә пансионат асып өлгөрә һәм был бизнес менән эшен дауам итә. Ваҡыт үтеү менән Мәскәү өлкәһенең Акулово, Дубки, Лапино, Улиткино ҡасабаларында махсуслаштырылған ҡарттар йорттары барлыҡҡа килә .

2011 йылда Николай Кобляков әүҙемлекте Көнсығыш Европа илдәренә йүнәлтергә ҡарар итә һәм крмпанияһын эшҡыуар Алексей Сидневҡа һәм тағы ла бер уҙаҡташына һата. Алексей Сиднев компанияның яңы генераль директоры булып китә. Яңы етәкселәр резиденциялар селтәрен киңәйтәләр һәм төбәк франшиза төҙөп булған бизнес-модельды яңырталар. Шул уҡ технологиялар буйынса Киров һәм Калининград ҡалаларында пансионаттар асыла. Киләсәктә компания ололар йорттарының һанын арттырырға, дәүләт ҡарамағында булмаған пенсион фондтарҙан һәм был баҙарҙағы ҙур сит ил ойошмаларынан инвестициялар йәлеп итергә ниәтләй.

2014 йылда проектҡа яҡынса 600 миллион һум һалып Европа медицина үҙәге Senior Group компанияһы акцияларының контроль пакетын алыуға ирешә.

 Эшмәкәрлеге 
Senior Group компанияһы «Оло йәштәге быуын кешеләре донъяһы» () оло йәштәге кешеләрҙең тормошон яҡшыртыуға булышлыҡ иткән коммерция булмаған хеҙмәттәшлектең ғәмәлдәге ағзаһы булып тора. Хеҙмәттәшлектең маҡсаты — хеҙмәттең максималь сифатлы һәм уңайлы булыуына килтереү өсөн Рәсәй Федерацияһында дәүләт ҡарамағында булмаған оло йәштәге кешеләр өсөн хеҙмәт күрһәтеүселәренә үҙ яйында булған институт төҙөү.

Компанияның төп клиенттары булып мул тормошта йәшәгән кешеләрҙең ата-әсәләре булып тора. Мәҫәлән, күрһәтелгән хеҙмәттәрҙең төрөнә ҡарап 2012 йылда пансионаттарҙа йәшәү хаҡы айына 55 меңдән алып 90 мең һумға тиклем тәшкил иткән. Пансиондар кешеләрҙең үҙаллылыҡ дәрәжәһе буйынса айырылалар, хәтерен юғалтҡандар, ҡартлыҡ деменцияһы, шул иҫәптән Альцгеймер ауырыуы менән яфаланғандар өсөн махсус корпустар ҡаралған. Компанияның барлыҡ объекттары махсус ҡулланмалар, лифттар, бәләкәй инвалид техника саралары, функциональ карауаттар һәм башҡа мөмкинлектәре сикле булған оло йәштәге кешеләр өсөн тәьмин ителгән .

 Иҫкәрмәләр 

 Һылтанмалар 
 Senior Group — компанияның рәсми сайты

Категория:Социаль эшҡыуарлыҡ ойошмалары
Категория:Рәсәйҙә социаль эшҡыуарлыҡ